"Setswana Puo ya Gae (HL)/P1 9 DBE/Ngwanaitseele 2022 NSC 4.2 Puo ya morutabana mo go PAPETLANA 1, e senola maikutlo afe? Tshegetsa karabo ya gago ka lebaka. (2) 4.3 Ke puo efe ya mmele e e bontshang fa mosimane a gamaregile mo go PAPETLANA 2? (1) 4.4 Fetolela polelo e e mo go PAPETLANA 2 mo kganetsong. (1) 4.5 Lediri 'tlile' mo go PAPETLANENG 4 le dirisitswe jaaka lediriletlhaedi. Le dirise jaaka lediritota. (1) 4.6 O ikaegile ka PAPETLANA 3, bolela gore a mme mosimane yo o tlaa falola serutwa sa Dipalo jaaka a bua. Tshegetsa karabo ya gago ka lebaka. (2) 4.7 Bolela gore mokhathunu o bontshitse tshegiso jang mo PAPETLANENG ya 6. (2) [10] POTSO 5 Buisa temana e e latelang, mme morago o arabe dipotso. SETLHANGWA F 1 E setse e le tlwaelo le moetlo wa Maaforikaborwa go keteka letsatsi la basadi mo kgweding ya Phatwe. Pele ga leroborobo le le aparetseng naga ka bophara la Covid-19, basadi ka dipalopalo tse di kwa godimo, ba ne ba kgobokana go tlotlomatsa bangwe ba ba tshamekileng karolo ya botlhokwa ka go tsaya dikgato mo go atlegeng ga ditshwanelo tsa bona. 5 2 Mo dingwageng tsa ga jaana go itshenotse go sa belaetse ka moo basadi ba santseng ba tshegetsana, ba tlotlomatsana, e bile ba sa akgolane ka se bona fela, ba akaretsa le ba bangwe ka kgwedi ya Phatwe le mo go tse dingwe tse di latelang. Le fa maitlhomomagolo a makasine wa 'True love' e le go tlotlomatsa basadi, maikaelelo a kgwedi ya Phatwe a gatela kwa petšana ka 10 e le nako e basadi ba tlotlomadiwang semmuso ke botlhe. Ngogola, makasine wa 'True love' o ne wa golola lenaane la basadi ba ba tlhotlhwa lekgetlo la boraro mo ngwageng. 3 Lenaane le, ke la basadi ba ditiro tsa bona di rotloetsang ba bangwe, go tsewa tsia le go tlhophiwa ka boitseanape jo bo tseneletseng. O ka tswa o ise 15 o utlwele ka ga bangwe ba bona, mme ke ka ntlha ya fa ba sa batle go tlhagelela mo mafaratlhatlheng. Ka jalo gangwe le gape go tlotlomadiwa basadi ba ba mo lefapheng la bongaka, thuto ya dipuo le dikwalo, ka ga kgwebo, bothakga jwa setso le tsa metshameko. [E fetoletswe go tswa mo go True Love, Phatwe/Lwetse 2021] Kwalololo e ileditswe Phetla"